《采芑诗》
宋代·陈舜俞

采采原上芑，盈襜不知多。
惜共藜藿称，命与羹糁和。
值此行役藜，遗馀杂蓁莪。
京洛夸肥甘，掇撷繄谁何。
休官业已定，不待此首皤。
年年春物繁，期尔山之阿。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。